hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մի ծառայողական քննության հետքերով․ գործարարն ու դատախազը ընկերներ են | Forrights.am
Այդ շրջագայությունները, ըստ լուրերի,  ֆինանսավորվում են այս նույն տնտեսվարողների կողմից: Դրանք այնքան տեսանելի են, որ դատախազությունում ծառայողական քննություն է սկսվել  դատախազ Վազգեն Հարությունյանի և մարզի գործարար մարդկանց կապերի շուրջ: Այս մասին հայտնում է տեղեկացված աղբյուրը դատախազությունում:
Իսկ 2019 թվականի ամռանը արձակուրդում գտնվելու ժամանակ եղել է Եվրոպայում՝ Գերմանիայում, Հոլանդիայում, որի ընթացքում նրան ուղեկցել է և բոլոր ծախսերը հոգացել է Զանգեզուրի պղնձամոլիբդենային կոմբինատի անվտանգության գծով բարձրաստիճան ղեկավարներից Արամ Գասպարյանը, որի մականունն  է Չիկի:
Մարզի դատախազի անձնական մտերմությունը և ֆինանսական հնարավոր կախվածությունը նշված անձանց շրջանակի հետ կարող է բացասաբար ազդել այս ընկերություններում արձանագրվող առևրևույթ հանցագործության դեպքերի առթիվ իրականացվող քննության նկատմամբ դատախազական հսկողության անաչառության վրա:
Չցանկանալով վնաս պատճառել դատախազի և գործարար անձանց հեղինակությաւնը, փորձեցինք կապ հաստատել նրանց հետ:
Զանգեզուրի պղնձամոլիբդենայինի անվտանգության աշխատակից Արամ Գասպարյանը մեզ հայտնեց, որ ամռանը Եվրոպայում՝ Գերմանիայում և Հոլանդիայում չի եղել:
Նա խիստ վրդովվեց, երբ լսեց մեր հարցը. «Դուք ունե՞ք անձնական մտերմություն Սյունիքի դատախազ Վազգեն Հարությունյանի հետ»: «Ո՞վ է ասում: Ի՞նչ իրավունք ունեք ինձ անհանգստացնելու կիրակի օրով: Իմ անձնական կյանքը ձեզ ինչո՞ւ է անհանգստացնում: Դուք իմ զանգել եք, իմ ընկերների  մասին ինձ հարց եք տալիս»: Մարզի դատախազը Ձեր ընկերն է՞:  «Դուք իրավունք չունեք ինձ նման հարցեր տալ: Որտե՞ղ եք հանգստացել, ու՞մ հետ եք ընկերություն անում: Ես ոչ պետական աշխատող եմ, ոչ էլ», — ասաց Արամ Գասպարյանը:
Սյունքի դատախազ Վազգեն Հարությունյանը Forrights.am-ի հետ զրույցում հաստատեց, որ ամռանը իր արձակուրդն անցկացրել է Եվրոպայում:  «Գնացել եմ, ես իրավունք չունե՞մ արձակուրդ գնալ», — ասաց նա: Սակայն ժխտեց, որ իրեն ուղեկցել է պղնձամոլիբդենայինի անվտանգության  ծառայության  ղեկավարներից Արամ Գասպարյանը: «Ես չե՞մ  կարող գնալ, որ ինձ պետք է ուղեկցեն», — հարցրեց նա: Ծառայողական քննության մասին Վազգեն Հարությունյանին ոչինչ հայտնի չէր: Նա նշեց. «Ես ոչ մի ծառայողական քննության մեջ չեմ: Դրանք հերյուրանքներ են»:
«Կապան ՃՇՇ»-ի ղեկավարի վերաբերյալ քրեական գործի մասին էլ հայտնեց, որ այն քննում է ոչ թե Սյունքի դատախազությունը, այլ քննչական կոմիտեն: «Դա մեր մոտ չի քննվում, դա կոմիտեկում է քննվում: Ինձ մոտ քննվող նման գործեր չկան», — ասաց դատախազը:
Մինչդեռ Գլխավոր դատախազությունից Forrights.am-ի հարցմանը ստացանք պատասխան․ «Ձեր կողմից նշած հանգամանքների մատնանշմամբ մոտ մեկ ամիս առաջ գրություն է ստացվել ՀՀ գլխավոր դատախազությունում, որից անմիջապես հետո ՀՀ գլխավոր դատախազի հանձնարարությամբ այդ առթիվ իրականացվել է համակողմանի ծառայողական ուսումնասիրություն: Ուսումնասիրության արդյունքում, սակայն, այդ տվյալները հաստատող տեղեկություններ չեն ստացվել»:
Քննչական կոմիտեից էլ փորձել էինք ճշտել, թե արդյոք կա  «Կապան» ՃՇՇ-ի վերաբերյալ քրեական գործ և ինչ տեղեկություններ կարող են հաղորդել։ ՔԿ-ի մամուլի խոսնակ Նաիրա Հարությունյանը պատասխանեց, որ «Կապան» ՃՇՇ-ի վերաբերյալ հարուցված է քրեական գործ 291-ի 2 մասով` «Ընդերքի պահպանման և օգտագործման կանոնները խախտելը», որն էական վնաս է պատճառել, և 318-՝ «Իշխանության ներկայացուցչին վիրավորելը»։ Ընկերության տնօրենԱրարատկարապետյանը, ըստ ՔԿ պատասխանի, հարցաքննվել է։
Նախորդ նյութը«Դուք հանճար եք, հայր սուրբ».Կլոդ Դեբյուսի
Հաջորդ նյութըԲաց հասարակության հիմնադրամներ-Հայաստանի հայտարարությունը․գրասենյակ այցելող քաղաքացիները երեք շաբաթ շարունակ ենթարկվում են հետապնդումների և հոգեբանական ճնշումների
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.